હતા. જૂનાગઢના માળિયા-હાટીના ખાતે ભારે વરસાદને લઇ સોનરખ નદીમાં ઘોડાપૂર આવ્યું હતું. દરમ્યાન દક્ષિણ ગુજરાતમાં અતિ ભારે વરસાદને લઇ સુરતમાં પર્વતગામ પાણીમાં ગરકાવ બનતાં ૫૫થી વધુ લોકોને સલામત સ્થળે ખસેડાયા હતા. અહીંના રહેણાંક વિસ્તારોમાં ખાડીના પાણી ફરી વળ્યા હતા. તો, વલસાડ-બિલિમોરાને જોડતો કોસ્ટલ હાઇવે પાણીમાં ગરકાવ બનતાં વાહનવ્યવહાર ઠપ્પ થયો હતો. બિલિમોરા રોડ પરના માલવણ ગામ બેટમાં ફેરવાયું હતું. ભારે વરસાદના પરિણામ સ્વરુપે જનજીવન ઉપર પ્રતિકુળ અસર થયેલી છે. ઘણા વિસ્તારો હજુ પણ સંપર્ક વિહોણા થયેલા છે જે વિસ્તારમાં ભારે વરસાદ થયો છે ત્યાં એનડીઆરએફની ટુકડીઓ પણ તૈનાત કરવામાં આવી છે. આગામી દિવસોમાં પણ તંત્ર દ્વારા સાવચેતીના તમામ પગલા લેવામાં આવે તેવી શક્યતાઓ દેખાઈ રહી છે.